Θανάσης Παπαβασιλείου

Ο **Θανάσης (Σάκης) Παπαβασιλείου** είναι Έλληνας πρώην ποδοσφαιριστής και νυν προπονητής ποδοσφαίρου, γεννημένος στην Κατερίνη στις 21 Αυγούστου 1976.

## Πρώιμος βίος
Γεννήθηκε στην Κατερίνη το 1976 και έχει καταγωγή από το Δίον Πιερίας. Είναι νυμφευμένος και έχει έναν γιο. 

## Ποδοσφαιρική Σταδιοδρομία
Ο Παπαβασιλείου ως ποδοσφαιριστής (από το 1995 ως το 2011) αγωνίστηκε αρχικά στον Πιερικό και στη συνέχεια έπαιξε στους Εθνικό Κατερίνης, Πανιώνιο, Νίκη Βόλου (έξι μήνες 2000-01), Κιλκισιακό, Λάρισα, Παναργειακό, Αγροτικό Αστέρα, Αστέρα Σύρου, Πυρσό Γρεβενών, Αετό Σκύδρας, Πυργετό και στον τελευταίο σταθμό της σταδιοδρομίας του, στον Εθνικό Κατερίνης το 2011, όπου και αποσύρθηκε.

## Προπονητική Σταδιοδρομία
Είναι κάτοχος διπλώματος UEFA A και έχει εργαστεί σε 12 ομάδες από το 2012 που ξεκίνησε την προπονητική του σταδιοδρομία μέχρι και σήμερα. Έχει παρακολουθήσει επιμορφωτικά σεμινάρια στο εξωτερικό (Primera Division και Segunda Division στην Ισπανία, Ligue 2 στην Γαλλία).

Οι επιτυχίες του ως προπονητής έχουν να κάνουν με τρεις ανόδους από την Γ’ στην Β’ Εθνική (σ.σ. Super League 2) που πέτυχε με Βατανιακό (2012-13), Ιάλυσσο (2018-19) και Πιερικό (2019-20).

Τελευταίος σταθμός της προπονητικής του καριέρας η Κοζάνη, στον πάγκο της οποίας βρέθηκε από τις 10 Οκτωβρίου 2021 ως το τέλος της σεζόν. Τη σεζόν 2016-17 πέρασε για σχεδόν δύο μήνες (30 Δεκεμβρίου 2016 ως 23 Φεβρουαρίου 2017) από τα Χανιά, έχοντας ιδιαίτερη σχέση με τον κόσμο των Χανίων.

Το 2019, με ανάληψη της τεχνικής ηγεσίας του Πιερικού, έγινε ο 25ος προπονητής της ομάδας που έχει φορέσει και ως ποδοσφαιριστής την φανέλα του.

### Αιγινιακός
Ο Παπαβασιλείου ανέλαβε τον Αιγινιακό το καλοκαίρι του 2012 κάνοντας το ντεμπούτο του ως προπονητής τη σεζόν 2012-2013 στη Γ' Εθνική, με νίκη στη πρεμιέρα επί της Ζακύνθου. Εκείνη τη σεζόν ο Αιγινιακός εξασφάλισε την συμμετοχή του στο πρωτάθλημα παίρνωντας τη θέση της Ακαδημίας Πλαταμώνα που δεν κατάφερε να εξασφαλίσει πιστοποιητικό συμμετοχής στο πρωτάθλημα από την Επιτροπή Επαγγελματικού Αθλητισμού. Ο Παπαβασιλείου, φέρνοντας μία ισοπαλία στο ντέρμπι με τον Βατανιακό τον Νοέμβριο, υπέβαλλε την παραίτησή του. Στον τελευταίο προτάθηκε ένα άλλο πόστο, αλλά ο Παπαβασιλείου απέρριψε αυτή την πρόταση, με το «διαζύγιο» πάντως να είναι φιλικό ευχαριστώντας για τη συνεργασία και αποχαιρετώντας το ποδοσφαιρικό τμήμα. Ο βασικός χρηματοδότης και μετέπειτα μεγαλομέτοχος και Πρόεδρος της ομάδας της Πιερίας, Γιάννης Νιώπας, θεώρησε ότι μια νίκη (αυτή με τη Ζάκυνθο στην πρεμιέρα) είναι πολύ λίγη για τη φετινή δυναμική του Αιγινιακού και με βάση τις επενδύσεις που έγιναν και έτσι έκανε δεκτή την παραίτηση του Παπαβασιλείου. Τη σεζόν αυτή ο Αιγινιακός προβιβάστηκε στη SL2 τερματίζοντας στην 4η θέση.

### Βατανιακός
Τον Δεκέμβριο του 2012 ο Παπαβασιλείου ανέλαβε τον Βατανιακό, καθώς συμφώνησε σε όλα με τη διοίκηση του Γεράσιμου Ποτουρίδη, αφού προηγουμένως είχε λύσει τη συνεργασία του πριν από περίπου έναν μήνα με τον Αιγινιακό. Ο πρόεδρος του Βατανιακού, Γεράσιμος Ποτουρίδης, συναντήθηκε μαζί του και επήλθε η συμφωνία.

### Νέστος
Τον Φεβρουάριο του 2016 ανέλαβε τον Νέστο Χρυσούπολης μετά από συμφωνία με τον πρόεδρο Κυριάκο Τσαντίδη, ώστε να αναλάβει τον πάγκο του συλλόγου μέχρι το τέλος της αγωνιστικής περιόδου, κάνοντας το ντεμπούτο του στο σύλλογο στο εκτός έδρας ματς της 24ης αγωνιστικής του 1ου ομίλου της Γ' Εθνικής με τον Άρη.

Τη σεζόν εκείνη ο Νέστος με τον Παπαβασιλείου στον πάγκο τερμάτισε δεύτερος στον 1ο όμιλο της Γ’ Εθνικής 2015-16, μπροστά από ομάδες, όπως η Καβάλα, η Δόξα, η Καλαμαριά.

### Χανιά
Τον Δεκέμβριο του 2016 ο Σάκης Παπαβασιλείου συμφωνεί με τον Γιώργο Μελά και την διοίκηση του Α.Ο. Χανιά για την ανάληψη της τεχνικής ηγεσίας.

Ο Παπαβασιλείου εκείνη τη σεζόν δεν ήταν προπονητής σε κάποια ομάδα, αλλά την προηγούμενη σεζόν είχε αναλάβει δύο στη Γ’ Εθνική, αρχικά την ΑΕ Καραϊσκάκης με έναν εντυπωσιακό απολογισμό 6 νικών και 2 ισοπαλιών σε 8 ματς ενώ στη συνέχεια ανέλαβε τον Νέστο Χρυσούπολης όπου σε 10 ματς έκανε 6 νίκες και 4 ήττες.

Τον Φεβρουάριο του 2017 κατά τη διάρκεια της προπόνησης ο Σάκης Παπαβασιλείου ανακοίνωσε στους ποδοσφαιριστές ότι το αυριανό παιχνίδι στην Καλλιθέα θα είναι το τελευταίο στην τεχνική ηγεσία, έχοντας πάρει την απόφαση να αποχωρήσει.

Μια εξέλιξη άσχημη για το σύλλογο, αφού βάσει αποτελεσμάτων, ο Παπαβασιλείου κρίνεται ο πιο επιτυχημένος προπονητής για τον Α.Ο. Χανιά τα τελευταία χρόνια, μετρώντας συγκεκριμένα σε 8 ματς, 5 νίκες, 2 ισοπαλίες και την ήττα από τον Απόλλωνα.

Οι λόγοι παραίτησης ήταν, όπως είπε, ότι θέλει να «γεμίσει μπαταρίες» και ότι πρόσφατα έγινε πατέρας και θα πρέπει να μείνει μόνιμα στη βόρεια Ελλάδα, αφού οφείλει να είναι με την οικογένειά του στην Κατερίνη.

### Ολυμπιακός Βόλου
Τον Μάρτιο του 2017 ανέλαβε την τεχνική ηγεσία του Ολυμπιακού Βόλου αντικαθιστώντας τον Τίμο Καβακά. Ερχόμενος σε επαφή με τη διοίκηση του Ολυμπιακού, υπήρξε ταύτιση απόψεων και ανακοινώθηκε η έναρξη της συνεργασίας τους. Αν και ανέλαβε στο τελείωμα της σεζόν 2016-17, ο Ολυμπιακός τερμάτισε στην 3η θέση του 2ου Ομίλου με 61 βαθμούς. 

Μετά τον αγώνα με τον Καραϊσκάκη, από τον οποίο ο Ολυμπιακός Βόλου ηττήθηκε με 0-1 στο Πανθεσσαλικό, ο Σάκης Παπαβασιλείου, έθεσε την παραίτησή του από την τεχνική ηγεσία της ομάδας. Στη συνέντευξη Τύπου τόνισε, πως είναι φιλόδοξος προπονητής και δεν μπορεί να εργαστεί με τις συνθήκες, που υπάρχουν αυτή τη στιγμή στον Ολυμπιακό, ενώ δεν κατάφερε στο διάστημα που βρίσκεται στην ομάδα να ανεβάσει την ψυχολογία των ποδοσφαιριστών.

Η διοίκηση του Ολυμπιακού ανέθεσε να κοουτσάρει την ομάδα ο Κώστας Μπράτσος, ο οποίος είχε διετελέσει την ίδια χρονιά συνεργάτης πολλών προπονητών που ήρθαν στην ομάδα, Τίμου Καβακά και Σάκη Παπαβασιλείου.

### Καραϊσκάκης
Τον Ιανουάριο του 2017 ανέλαβε την ομάδα της Άρτας Α.Ε. Καραϊσκάκης. 
Τη σεζόν 2017-18 η ΑΕ Καραϊσκάκης με τον Σάκη Παπαβασιλείου στον πάγκο της, τερμάτισε στην 8η θέση της Football League, συγκεντρώνοντας 48 βαθμούς, με 13 νίκες, εννέα ισοπαλίες και 12 ήττες στο πρωτάθλημα. Αυτή η καλή πορεία ήταν και ο λόγος που ανανέωσε το συμβόλαιό του και για την επόμενη σεζόν.

Έπειτα από 15 περίπου μήνες και 34 επίσημα παιχνίδια στον πάγκο της ομάδας από την Άρτα (11 νίκες, 9 ισοπαλίες, 12 ήττες) αποχώρισε από τον σύλλογο, ένα 24ωρο μετά τη βαριά ήττα (7-0) από τον Βόλος Ν.Π.Σ..

Ως προπονητής στον Καραϊσκάκη Άρτας στη Γ’ Εθνική είχε 7 νίκες, 2 ισοπαλίες και καμία ήττα.

### Ιάλυσσος
Τον Δεκέμβριο του 2018 ανέλαβε την ομάδα της Ρόδου, Ιάλυσσο, αντικαθιστώντας τον Σάκη Τερζή στον πάγκο των «τοξοβόλων». Τη σεζόν αυτή ο σύλλογος υπό τις οδηγίες του Παπαβασιλείου τερμάτισε πρώτος στον 6ο όμιλο με 61 βαθμούς κερδίζοντας την άνοδο στην Football League (ως 3ο επίπεδο).

Με την πολύ πετυχημένη πορεία του 2018 που οδήγησε τον Ιάλυσσο στην κατάκτηση του τίτλου και την άνοδο, η διοίκηση αποφάσισε να του εμπιστευτεί τα «κλειδιά» και για την επόμενη σεζόν. Έτσι, τον Ιούνιο του 2019 ο Παπαβασιλείου είχε συνάντηση με τον πρόεδρο της ομάδας, Μιχάλη Χατζηνικήτα, προκειμένου να συζητήσουν την συνέχιση της συνεργασίας τους και για την επόμενη χρονιά, ξεκινώντας τον σχεδιασμό της ΠΑΕ (πλέον) Ιάλυσσος ενόψει της νέας σεζόν του πρωταθλήματος της Football League.

Τον Οκτώβριο του 2019, με την έναρξη του πρωταθλήματος της Football League και λίγο μετά το νικηφόρο παιχνίδι με την Κέρκυρα για το Κύπελλο Ελλάδας, προέκυψε διαφορά στη φιλοσοφία με τις δυο πλευρές να οδηγούνται στη λύση συνεργασίας. Η Διοίκηση της ΠΑΕ ΙΑΛΥΣΟΣ ανακοίνωσε τη λύση της συνεργασίας τους.

Στον Ιάλυσσο, κατάφερε να κάνει ένα εντυπωσιακό σερί με 14 νίκες, 4 ισοπαλίες και 0 ήττες σε 18 παιχνίδια στον πάγκο του συλλόγου της Ρόδου τόσο στη Γ’ Εθνική όσο και στη Football league! Σε αυτούς τους αγώνες το τέρματα ήταν 39 – 1 υπέρ, χωρίς να γνωρίσει την ήττα ποτέ. 
Ο Παπαβασιλείου έμεινε στην ομάδα της Ρόδου 9 μήνες, στους οποίους πανηγύρισε τον τίτλο στη Γ Εθνική αλλά και την άνοδο στη Football League.

### Πιερικός
Μετά την λύση της συνεργασίας του με τον Ιάλυσσο Ρόδου με τον οποίο και αναδείχθηκε πρωταθλητής και κέρδισε την άνοδο στη football league, τον Οκτώβριο του 2019 ο Παπαβασιλείου κάθεται για πρώτη φορά στον πάγκο του Πιερικού από όπου ξεκίνησε την ποδοσφαιρική του καριέρα, αντικαθιστώντας στην έναρξη της αγωνιστικής περιόδου τον Απόστολο Στύλο στην τεχνική ηγεσία του συλλόγου. Στον Πιερικό αγωνίστηκε δύο φορές ως παίκτης, τη σεζόν 1999-2000 και το 2002. Στο πλαίσιο ενός μακροπρόθεσμου πλάνου συνεργασίας που είχε εκπονηθεί την προηγούμενη σεζόν από την διοίκηση, ο Παπαβασιλείου οδήγησε τον Πιερικό στην κατάκτηση του Πρωταθλήματος της Γ' Εθνικής 2019-20 χρίζοντάς τον πρωταθλητή πολύ πριν ακόμα την διακοπή του λόγω του κορονοϊού, τερματίζοντας στην πρώτη θέση του τρίτου ομίλου και εκμεταλλευόμενος ο Πιερικός τη ματαίωση των αγώνων μπαράζ ανόδου μεταξύ των πρωταθλητών των επτά ομίλων, προβιβάστηκε στην ανώτερη κατηγορία.

Τον Φεβρουάριο της ίδιας χρονιάς, δημοσίευμα αθλητικής ιστοσελίδας θέτει εν αμφιβόλω την παραμονή του στον πάγκο της Κατερινιώτικης ομάδας. Η Διοίκηση του Πιερικού διέψευσε το δημοσίευμα με ανακοίνωση δηλώνοντας ότι η στήριξη στον Παπαβασιλείου είναι αμέριστη.

Την επόμενη σεζόν Β΄ Εθνικής 2020-21 ο Παπαβασιλείου οδηγεί τον Πιερικό στην πέμπτη θέση του Βόρειου Όμιλου, μια βαθμολογική θέση αδιάφορη λόγω της αναδιάρθρωσης των κατηγοριών.

Την επόμενη σεζόν 2021-22, τρεις αγωνιστικές μετά την έναρξη του πρωταθλήματος και ενώ ο Πιερικός πήγαινε αγωνιστικά και βαθμολογικά καλά, ο Παπαβασιλείου (και δυο συνεργάτες του) αντικαταστάθηκε αιφνιδίως από το δίδυμο προπονητών Μάριου Παναγιώτου και Νίκου Θεοδοσιάδη, με αποτέλεσμα αυτή η αντικατάσταση να επιφέρει μέχρι το τέλος της σεζόν χαμηλή συγκομιδή βαθμών και τον υποβιβασμό του Πιερικού για έναν μόλις βαθμό, τερματίζοντας στη 14η θέση του Βορείου Ομίλου.

Τρεις ώρες μετά την λήξη του νικηφόρου αγώνα της τρίτης αγωνιστικής, ο Θανάσης Παπαβασιλείου ενημερώθηκε από τα Social Media και όχι από την Διοίκηση για την απομάκρυνσή του και εξέφρασε μια πικρία για τον τρόπο που του ανακοινώθηκε.
 
### Καβάλα
Τον Σεπτέμβριο του 2021 ανέλαβε τον Α.Ο. Καβάλας μετά από πέντε ώρες συνομιλιών με τον πρόεδρο  Άλεξ Χαντιτάγκι, όμως, λίγες ημέρες μετά την επίσημη ανάληψη των καθηκόντων του στην ΠΑΕ Καβάλα θα αποτελούσε παρελθόν από την ομάδα λόγω του μία απόφαση της ΕΕΑ δεν επέτρεψε στην ομάδα να αγωνιστεί στο πρωτάθλημα της Super League 2.

### Κοζάνη
Τον Οκτώβριο του 2021 ο Παπαβασιλείου ήταν να αναλάβει την Καβάλα στην SL2 όμως δεν συνέβη, και έτσι δέχθηκε την πρόταση του Φ.Κ. Κοζάνη να αντικαταστήσει τον Γιάννη Κερλίδη όπου η διοίκηση της ομάδας μετά την ήττα σοκ από τον Εδεσσαϊκό στην 1η αγωνιστική θεώρησε ότι κάτι πρέπει να αλλάξει και προχώρησε σε αυτή την αλλαγή προπονητή. Με τον Παπαβασιλείου η ομάδα της Κοζάνης είχε μια πολύ καλή πορεία αγγίζοντας την άνοδο στη SL2, τερμάτισε πρώτη στη βαθμολογία του ομίλου, όμως την τελευταία αγωνιστική δεν τα κατάφερε αφού επεστράφησαν βαθμοί στη Λευκίμμη με απόφαση του CAS και έτσι προκρίθηκε ο Μακεδονικός στη θέση της Κοζάνης. 
Η Διοίκηση του ΦΣ Κοζάνης και ο Σάκης Παπαβασιλείου ανακοίνωσαν την από κοινού την λύση της συνεργασίας τους.

### Επισκοπή
Τον Οκτώβριο του 2022 ο Παπαβασιλείου ανέλαβε της ομάδα της Επισκοπής αντικαθιστώντας τον Άγγλο Ντάριλ Γουίλαρντ. Η παραμονή του στην ομάδα ήταν μόλις για 30 ημέρες και τρία παιχνίδια. Η ΠΑΕ Επισκοπή εξέδωσε ανακοίνωση όπου ευχαριστούσε τον Παπαβασιλείου, με την λύση της συνεργασίας να ακολουθεί και τους συνεργάτες του, Νικηφόρο Κάκογλου και Γιάννη Κασκαμπανιώτη τους οποίους επίσης ευχαρίστησε.

### Πιερικός (Β' θητεία)
Τον Οκτώβριο του 2023 ο Παπαβασιλείου κάθεται για δεύτερη φορά στον πάγκο του Πιερικού από όπου ξεκίνησε την ποδοσφαιρική του καριέρα, αντικαθιστώντας στην έναρξη της αγωνιστικής περιόδου τον -προσωρινά τοποθετημένο- Δημήτρη Κάλφα στην τεχνική ηγεσία του συλλόγου.  Στις 28 Δεκεμβρίου του ίδιου έτους, η διοίκηση του ανακοίνωσε τη λύση συνεργασίας του με τον σύλλογο. Επί των ημερών του  ο Πιερικός είχε 7 νίκες, 1 ισοπαλία και 2 ήττες με συνολικά γκολ 21-5.

### Μακεδονικός
Απο τις 31 Οκτωβρίου του 2024 έως τις 10 Νοεμβρίου 2025 διετέλεσε προπονητής στην ομάδα του Μακεδονικού στην Super League 2.

## Πηγές


Κατηγορία:Έλληνες ποδοσφαιριστές
Κατηγορία:Ποδοσφαιριστές Πιερικού
Κατηγορία:Ποδοσφαιριστές Α.Ε. Λάρισας
Κατηγορία:Ποδοσφαιριστές Νίκης Βόλου
Κατηγορία:Ποδοσφαιριστές Πανιωνίου
Κατηγορία:Έλληνες προπονητές ποδοσφαίρου
Κατηγορία:Μέσοι ποδοσφαιριστές
Κατηγορία:Προπονητές ποδοσφαίρου Πιερικού
Κατηγορία:Προπονητές ποδοσφαίρου Ολυμπιακού Βόλου